ПРОТОКОЛ № 3
от заседанието на Комисия по правни въпроси 
на Висшия съдебен съвет, проведено на 20 януари 2014 г.

Днес, 20 януари 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА									
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъства експертния сътрудник на комисията: Саша Харитонова –  директор дирекция “Правна” .

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Доклад от Силвия Илиева – и.д. главен секретар на ВСС относно изпълнение решенията на висшия съдебен съвет във връзка с възможността за оспорване и влизането им в сила.
- Становище от председатели на окръжни съдилища от апелативен район гр. Пловдив относно проект за изменение на § 4 от ПЗР на ПАРОАВАС.
- Писмо от Министъра на правосъдието относно проект на Решение на Министерския съвет за одобряване на проект на Наказателен кодекс, разгледано на заседание на комисията на 13.01.2014 г..

Д Н Е В Е Н   Р Е Д:

1. ОТНОСНО: Предложение за създаване на регистър на наказателните производства срещу магистрати. 

КОМИСИЯТА ПО ПРАВНИ ВЪПРОСИ
Р Е Ш И:

1.1. С оглед разискванията по създаване на регистър на наказателните производства срещу магистрати, ОТЛАГА разглеждането за предоставяне на допълнителна информация.

точка 2 и 3 се обединяват

2. ОТНОСНО: Определяне на дата за съвместно заседание с Комисия „Съдебна администрация” във връзка с поставените въпроси в писмото на Калин Калпакчиев – член на ВСС.

3. ОТНОСНО: Определяне на дата за съвместно заседание с Комисия „Съдебна администрация” във връзка с предложението на Главния прокурор на РБългария за приложението на чл. 343, ал. 1 от ЗСВ. 

По т. 2 и т. 3

КОМИСИЯТА ПО ПРАВНИ ВЪПРОСИ
Р Е Ш И:

Да вземе участие в редовното заседание на Комисия „Съдебна администрация” на 29.01.2014 г. от 09.00 ч., за съвместно разглеждане и обсъждане на поставените въпроси, както следва:
- относно публикувана на 13.11.2013 г. статия във в. „Сега”;
- предложение на Главния прокурор на РБългария за приложението на чл. 343, ал. 1 от ЗСВ;
- предложения за изработване на правила за конкурс за избор на главен секретар на ВСС и длъжностна характеристика за длъжността „главен секретар на ВСС”.

4. ОТНОСНО: Решение на Комисия „Бюджет и финанси” от 18.12.2013 г. във връзка с писмо на Калин Калпакчиев – член на ВСС относно публикувана на 08.11.2013 г. статия във в. „Капитал”, касаещо избор на обслужваща банка в органите на съдебната власт. /отложена точка от 16.12.2013 г./

КОМИСИЯТА ПО ПРАВНИ ВЪПРОСИ
Р Е Ш И:

4.1. Присъединява се към решението на Комисия „Бюджет и финанси” за преразглеждане на критериите за избор на банка за обслужване на органите за съдебната власт.

5. ОТНОСНО: Резолюция на председателя на Комисия по предложенията и атестирането във връзка с предложение за изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи. /има решение на КПВ-протокол № 48/09.12.2013 г./

КОМИСИЯТА ПО ПРАВНИ ВЪПРОСИ
Р Е Ш И:

5.1. Предложенията на КПА за изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, ще бъдат разгледани едновременно с разглеждането на останалите предложения за изменение и допълнение на Правилата, след анализ на проведените до момента конкурси.

6. ОТНОСНО: Решение на Временната комисия от 13.01.2014 г. до постоянните комисии на ВСС за представяне на предложения за включване на дългосрочни цели в Проекта за политики за управление на съдебната система, в срок до 24.01.2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение решението на Временната комисия от 13.01.2014 г. до постоянните комисии на ВСС за представяне на предложения за включване на дългосрочни цели в Проекта за политики за управление на съдебната система.

7. ОТНОСНО: Решение на Комисия „Бюджет и финанси” от 06.01.2014 г. относно предложение на председателя на Районен съд гр. Нови пазар за заплащане на допълнително възнаграждение съгласно чл. 259, ал. 1 от КТ при заместване на съдия по вписванията и държавен съдебен изпълнител от районен съдия, съгласно чл. 264, ал. 4 от ЗСВ и чл. 279, ал. 3 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

7.1. Няма пречка да се заплаща допълнително възнаграждение на основание чл. 259, ал. 1 от КТ, във връзка с чл. 229 от ЗСВ при заместване на държавен съдебен изпълнител и съдия по вписванията от районен съдия, при условията на чл. 264, ал. 4 от ЗСВ и чл. 279, ал. 3 от ЗСВ, в рамките на утвърдената бюджетна сметка на съответния орган.
7.2. Решението да се изпрати на Комисия „Бюджет и финанси”.

8. ОТНОСНО: Предложение от председателя на Районен съд гр. Нови пазар относно необходимостта от единна нова Тарифа към Закона за държавните такси, за таксите събирани от съдилищата, прокуратурата, следствените служби и МП и нова Инструкция към Тарифата за държавните такси, събирани от органите на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

8.1. Предложението от председателя на Районен съд гр. Нови пазар за необходимостта от единна нова Тарифа към Закона за държавните такси, за таксите събирани от съдилищата, прокуратурата, следствените служби и МП и нова Инструкция към Тарифата за държавните такси, събирани от органите на съдебната власт е изпратено до Министерство на правосъдието по компетентност, поради което Комисията го приема за сведение.

ДОПЪЛНИТЕЛНИ ТОЧКИ:

9. ОТНОСНО: Доклад от Силвия Илиева – и.д. главен секретар на ВСС относно изпълнение решенията на висшия съдебен съвет във връзка с възможността за оспорване и влизането им в сила.

КОМИСИЯТА ПО ПРАВНИ ВЪПРОСИ
Р Е Ш И:

9.1. При изпълнение решенията на ВСС, в съобщението за издаване на административния акт, следва да се указва пред кой орган и в какъв срок същият може да се обжалва, когато решението подлежи на обжалване.
9.2. Решението по т. 9 да се предостави на Силвия Илиева – и.д. главен секретар на ВСС, за изпълнение.

10. ОТНОСНО: Становище от председатели на окръжни съдилища от апелативен район гр. Пловдив относно проект за изменение на § 4 от ПЗР на ПАРОАВАС.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение становището от председатели на окръжни съдилища от апелативен район гр. Пловдив относно проект за изменение на § 4 от ПЗР на ПАРОАВАС, тъй като същият е изпратен за обнародване в Държавен вестник.
11. ОТНОСНО: Писмо от Министъра на правосъдието относно проект на Решение на Министерския съвет за одобряване на проект на Наказателен кодекс, разгледано на заседание на комисията на 13.01.2014 г.

КОМИСИЯТА ПО ПРАВНИ ВЪПРОСИ
Р Е Ш И:

11.1. Предлага на ВСС проектът на Наказателен кодекс да се постави във формата за контакт с ВСС за изразяване на предложения и становища от органите на съдебната власт.
11.2. Предлага на Гражданския съвет да организира заседание с участието на НПО за обобщаване на становищата по проекта на Наказателен кодекс и изпращането им в Народното събрание.

Забележка: Точка 11.1 да бъде включена като допълнителна в дневния ред за заседанието на ВСС на 23.01.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА      

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева